68 CSÖRGEV TITUS 



vagy a nagyon tartós egeria. Ez okból ujabban nyírfából már nem készül 

 odu. Emellett azonban az ellenálló képességet más körülmény is be- 

 folyásolja. Mert nyilván nem mindegy, vájjon az odvak száraz talajon és 

 napsütötte helyen, vagy pedig nyirkos területen és erősen beárnyékolt 

 sűrűségben vannak-e? Ez is eggyel több ok tehát arra, hogy az odvakat 

 a madarakra nézve is mindenképen előnyösebb, száraz és napjárta he- 

 lyekre szegezzük fel. 



A korhadt odvakat okvetlenül ki kell cserélnünk, már azért 

 is, mert ezeket szokták a harkályok felkopácsolni; ez pedig az esetleg 

 bennük lévő fészekaljaknak pusztulását okozhatja. 



A többnyire már az első években mutatkozó hasadozás már gyár- 

 tási hiba, a tökéletlen szárítás következménye. Szerencsére, a meghasadt 

 odút — ha fája különben egészséges — hosszú időre megmenthetjük 

 oly módon, hogy a résekre horganybádogot vagy kátrányos fedéllemezt 

 szegecselünk. Utóbbi anyag azért jobb, mert légmentesen tapad a rés 

 széleihez és bánni is könnyebb vele. 



A korhadáson és a hasadozáson kívül a tisztogatás elmulasztása is 

 lakatlanná teheti az odvakat. Így a kossói erdőgondnokság területén is 

 üresen maradtak, a jelentés szerint «valószínűleg azért, mert kihelyezésük 

 óta nem voltak tisztogatva s így mindenféle élősdi lepte el azokat». 



Ifj. Thobiás Gyula észleletei szerint pedig: «a meglazult odúba 

 csak végszükségből települ madár; a nyaktekercs abba az odúba sem 

 költözik, melyben valamelyik előbbi évben költött; a nyaktekercs lakta 

 odúba a széncinege szintén csak akkor települ, ha azt a benne lévő 

 élősdiektől kikéneztük és egyébként is alaposan kitisztítottuk». 



Káros állatok viselkedése. 



A legtöbb helyről jelzett szajkón, macskán, mókuson és menyéten 

 kívül Felsőlánczon egy nyiiszt (Mustela martes L.) családja lépett fel 

 pusztítóan. Megölt 2 kotló széncinegét, 1 nyaktekercset, 17 széncinege 

 fiókát, kiivott 16 tojást. A fészekoduról a fedelet leszorító fél téglát le- 

 dobta és őrizetlen pillanatokban fényes nappal is fosztogatta a fészkeket 

 Az utóbb leszegezett fedelű fészekből is kiűzte a tojásain ülő cinegét. 

 A hím nyusztot sikerült lelőni, a nőstény és 4 fia azonban elmenekült. 



A verebek okozta károkról, a cinegéknek az odvakból való kiszo- 

 rításáról is van két jellemző adatunk. Egyik Babapusztáról, hol a tanyai 

 épületek közelsége miatt a park fészekodvait csak a legerélyesebb veréb- 

 irtással lehet megőrizni. 1914-ben elmaradt az irtás. Ennek következtében 

 lQ15-ben a parkban alig lehetett meglenni tőlük. Ez évi VI. 15-ig 800 

 verebet kellett kiirtani, részint lövéssel, részint a fészekaljak megsemmi- 

 sítésével. 



